Allen ✳ den, ✳ die ✳ disen ✳ brief an ✳ sehent ✳ oder hoͤrent ✳ lesen, kunt und vˀgich ich, Cuͦntzly Scherli, burgˀ Zoffingen, ✳ fùr mich un̄ min erbn̄, als die erwirdigen, geystlichn̄ frowen, frow Irmengart von Hochenberg, aͤpptischin, und der convent ✳ gemeinlich ✳ der closterfrowen ✳ zuͦ Kùngsfelt, ✳ gelegen ✳ in Costentzer bistum, ✳ mir verlùhen hant ✳ die Obern un̄ Nidern ira ✳ Mùlinen, ✳ gelegen Zoffingen ✳ an der Wigeren, mit alln̄ irē ✳
begriffen, ✳ rehten ✳ und zuͦgehoͤrden un̄ mit den ✳ nachbenempten geschyerre ✳ also und mit soͣllichˀ gedingt, als hienach geschriben ✳ stat: des ✳ ersten, dz ich, vorgen̄̄ Scherli, den egen̄̄ minen frowen odˀ ira nachkomen ✳ von jetwedre
mùli besunder hinnahin, die wil ich die vorgen̄ mùlinen inne ✳ han, ✳ ✳ fierzig und sehs mutt, ✳ zwein teil ✳ an kernen, den ✳ driten ✳ an mùli korn, un̄ och von jetwedˀ mùli ein pfunt pfennīg fùr ein swin je einer mùntz, so dann
zuͦ den ziten in dem land Ergoͤw geng un̄ geͣb ist, ✳ allejerclich von den obgen̄̄ mùlinen ze rehtem zins rihten un̄ weren ungevarlichn̄. die selben jetzgenanten zins sol ich den egenātē minen frowen oder ira nachkomē
rihten und weren ✳ zuͦ fier fronvasten ✳ jeglichs jares ✳ un̄ sin jeglicher fronvasten einen fierdenteil rihten und gebn̄, ✳ also wenn jeglichs jares sant Verenen tag ✳ kunt, dz ich innen die zinse, so des selbn̄ jares gevalln̄
sint, gar und gentzlich geriht ✳ und gewert sol ✳ haben, ✳ ✳ un̄ dz ✳ och dann min jar, als ich die mùlienen entpfangen han, sol uss sin uf sant Verenen tag. und sol ich, obgen̄̄ Scherli, an ✳ haben von der egen̄̄ Ober Mùli dz erste
jare zinsen uf ✳ die fronvasten, ✳ die neͣhsten vor wihenneͣhten, ✳ die nun ✳ kunt ✳ nach date diss briefs, ✳ ✳ und dannahin all fronvasten, als ✳ ebescheiden ist. hier umb, won ich die ersten fronfasten von der selbn̄ Obˀn Mùli nit zinse,
so ✳ han ich gelopt, ✳ uf die ✳ hofstat, gelegen an ✳ dˀ egen̄̄ Obˀn Mùli, ✳ ein hus ✳ ze buwen, da ich oder min nachkomen mit guͦten eren un̄ notturft in mùgen beliben anͤ geveͣrd. weͣr aber, dz ich da von dˀ selbn̄ mùli wurd
stan, ✳ wz ✳ ich dann ine an dz ✳ selb hus ✳ verpuwen ✳ het ùber den ✳ zins, so ✳ ich von ✳ minen frowen usbehept han, ✳ dz sùllent si mir als erber lùt bescheidenlich dunkt ablegen. ✳ ✳ weͣr och, dz ich die selben us beheptē zins ✳
nit als ✳ eberet ist ✳ dar an verpuwt, ✳ dar umb sol ✳ ich sy och ablegen ✳ nach erber lùt erkēnē. ✳ ✳ ich sol ✳ och die egen̄̄ mùli, mùlihus, mùli wuͦr, mùli ket un̄ alles dz nachgeschriben geschierre un̄ alle ander dˀ jetzgen̄̄
mùli zuͦgehòrd ✳ in also ✳ guͦtem buwe ✳ haben ✳ und halten lausen un̄ och ufgebn̄, so es zuͦ schulden ✳ kunt, ✳ als ✳ ich si jetz ✳ funden un̄ entpfangen han, anͧ all geveͣrd, won ich sin och in guͦtem nutz buw un̄ eren enpfangē han.
wer och, ✳ daz ✳ daz ✳ mùli wuͤr von ✳ ungewonlicher wasser grôssi oder ander ✳ sache ungewonlich gebresten entpfinege, was ich dann ùber drù pfunt pfennīg dan an verpw, dar ine sùllen sy min behelfen sin. un̄ ist
diss dz ✳ geschyerre, ✳ so ich in der obgen̄̄ Obern Mùli funden ✳ han: ✳ des ✳ ersten ✳ anderthalb fuͦder Tiefli stein, anderthalb fuͦder Mùlitaler, ein fuͦder ròllsteinen, ein nùwen stein, korn umb fier pfunt un̄ fùnf schillīg
pfennīg, fier billen, ✳ ein pluwen ✳ mit ✳ sehs ✳ stòsseln, zwei bùtelfazz, ✳ ein bùttinē, zwo kisten, da man kernen und mel inne gehaltet, ein ross un̄ ein karren, als es da hin gat, sol fier pfunt ✳ pfennīg werd sin,
sehs ✳ wendel ✳ boͤm mit wasser reden, ✳ dz mùli hus ✳ mit guͦten eren, zwen negber, ein hebysen, ein ax, ein howmesˀ, ein ysin slegel, ein barte, ein fiertel un̄ ein ymi. diss alles han ich in guͦten eren ✳ funden. och
ist ze wissen, ✳ dz ich die Nidern Mùli entpfangen ✳ han ✳ mitt sòllicher gedingt, ✳ dz ✳ ich alle jar, die wil ich dar uf seshaft bin un̄ sin inne han, den obgen̄̄ minē frowē ze rehtem zinse da ✳ von ✳ weren sol ✳ fierzig un̄
sehs ✳ mut, ✳ zwein teil ✳ an kernen, ✳ den driten an mùli korn, ✳ un̄ ein pfunt pfennīg in aller der wis, ✳ gedingt ✳ un̄ uf die zil ✳ der jaren, ✳ als ob werunge des zins von der Obˀn Mùli geschriben ✳ stat, ✳
usgenomen dz ✳ ich von der selben Nidern Mùli ✳ sol an haben zinse rihten uf sant Verenen tag, ✳ der schierest kunt, ✳ von nun sant Verenen tag ùbˀ ein jar, ✳ als dirre brief gebn̄ ist, ✳ un̄ sol och da ✳ entzwschen
die ✳ selben ✳ mùli buwen ✳ nach guͦten eren un̄ nutz miner frowen, ✳ och min, angeveͣrd, hier umb si mich dz ✳ vorbenep̄t jar umb ruͤwenclich die selbn̄ Nidern Mùli lazzen nutzen un̄ inne han anͧ all zinse. ✳ wenn ich
aber von ✳ der jetzgenen̄̄ mùli stan welt, ✳ wz ✳ sich dann befunt, ✳ dz ich dar an ùber die zins des ✳ selben ersten jares verbuwen het, ✳ da sùllent ✳ si mich unstadhaft ✳ tuͦn, ✳ als dann bescheidenlich ist. ✳ wer och, dz ich
den egen̄̄ puw, als vorgeschribn̄ ist, ✳ nit ✳ volbràhti, dar umb sol ich odˀ min erbn̄ si ablegen, ✳ als sich dann erber lùt ✳ erkennēt. ✳ ich sol ✳ och die ✳ vorbenēpten zwei pfunt pfennīg je in rihten un̄ weren uf
sant ✳ Andres ✳ tag. ✳ were och, dz der vorgenantē mùlinen ✳ de wedrù abgieng, ✳ da ✳ vor got ✳ sy, von ✳ brandes oder kriegs ✳ wegen ✳ der hrˀen, stetten ✳ odˀ landes, da ✳ von ✳ han ich odˀ minē erbn̄ in nùt umb ze antwùrten, anͧ geverd. und ist ✳ och diss ✳ dz geschierre, so ich in der egen̄̄ Nidern Mùli funden ✳ han: des ersten ✳ die winkel mùli haͧt einen zwei teyligen understeyn un̄ ein loͤfer, ist eins gemùndes dik.
item die mùli hat ein fuͦder under stein von ✳ Tieflikon. ✳ item die ✳ mittelste mùli haͧt einen zwey teiligen understein un̄ einen loͧfer dar uf, ✳ ist einˀ hand dik. ✳ item die swinas mùli hatͧ einem halbteiligē
understein un̄ einen loͧffer dar uf, ist driger finger dik. ✳ item ✳ uf der rôllen zwein halbteilig stein. item vor der tùr an dem ✳ Sarbach stotzet ✳ ein fuͦder steyn, ein nùwer ròlstein, kostet fier pfunt, fùnf
schilling pfennīg. in dˀ mùli sint zehen ✳ wannen, zwen ✳ billen, ein bikel, ein hebysen, ein ymi, ein ross ✳ un̄ ein karr un̄ ander geschierr, als es da hin gat, sint geschaͤtz ✳ fùr siben pfunt pfennig. item sehs guͤti
kampreder ✳ un̄ wendelbòm. item fier guͤti waser reder, un̄ zwey wasser reder muͦs man bessren. ein pluwen ✳ mit sehs stòsseln mit wendel boͧm und anderm geschyerre, fùnf bùtel fazz un̄ zwo kisten, da man
korne inne behaltet. item dz mùligeschierre, so ✳ vorgeschribn̄ ist. alles ✳ han ich in guͦten eren funden. und diss alles ✳ zuͦ einer merer sicherheit, so hab ich, vorgen̄̄ Scherli, fùr mich un̄ min erben
den vorgenanten minen frowen ✳ un̄ ira nachkomen eins rehten un̄ werenden ✳ pfandes wise ze ✳ pfand gesetzet ✳ un̄ in gebn̄ alle die reht, so ich han an minen ✳ hùsern ✳ un̄ schuͦpissen, gelegen ze Wila in dē dorf, un̄
gemeinlich als min guͦt, ligendes un̄ farendes, wa ✳ dz ✳ gelegen un̄ wie dz ✳ benempt ist, nùt usgenomen, ✳ also un̄ mit soͤlicher gedingt, ✳ were, dz ich den ✳ vorbenēptē minē frowen die vorgen̄̄ zins ✳ von beiden mùlinen ✳ jeglichs jares uf sant Verenen tag und da ✳ vor zuͦ den ziln, als vor geschribn̄ stat, ✳ nit gar beriht un̄ bezalt hettin mit ✳ den egn̄̄ gedingen ✳ odˀ ✳ ob ich die vorgen̄̄ mùllinen mit aller ira ✳ zuͤgehoͤrd un̄ mit
den ✳ vorbē̄pten ira ✳ geschierre nit in also guͦtem nutzlichem buw hette ✳ un̄ ufgebe, als ✳ vorgeschribn̄ ist, ✳ dz ✳ dann ✳ si, ira ✳ amptlùt ✳ oder botten ✳ ✳ dz vorgenant min guͦt alles ✳ oder in teil ✳ sùllent un̄ mùgent
angriffen, ✳ versetzen oder verkoffen mit geriht ✳ odˀ anͧ geriht, ✳ wie es ✳ in aller fuͦglichest ist, ✳ anͧ min un̄ miner erbn̄ zorn ✳ un̄ aller menglichs ✳ sūmūg un̄ ierrūg anͧ geveͣrd. ✳ har umb zuͦ einē warē,
offem urkund ✳ un̄ sicherheit aller vorges₎ gedingt han ich, obgen̄̄ Cùntzli Scherli, erbetten ✳ den ✳ wisen, ✳ fùrsihtigen Cuͦntzen ✳ von ✳ Pfafnach, schulth̄ Zoffingen, dz ✳ er sin insigel fùr mich un̄ min
erbn̄ gehenkt ✳ hatͧ an disen ✳ brief, ✳ won ✳ ich eingens insigels nit enhan, im un̄ sinē erbn̄ unschaͤdlich. dz ✳ och ich, egen̄̄ schulth̄, von siner bett willn̄ getanͧ han, mir un̄ minen erbn̄ unschadlich, won
er gegengihtig ist alles ✳ des, ✳ so dis₎ brief von im wiset. ✳ hie bi warent un̄ sint gezùgen: ✳ Joh̄ Schult̄ von Griffen Se, dˀ egen̄̄ minˀ frowē amptman, Uͦlrich Schùtz, Wernhˀ Schùtz un̄ Claus Tut, burgˀ Zoffinḡ.
dis ✳ beschach und ward dis₎ brief gebn̄ an dem nehsten zinstag nach ùnsers ✳ herren fronlichens ✳ tag, ✳ do man zalt nach gottes gebùrt drùzehenhundˀt ahtzigg un̄ fùnf jare. ✳